JohanHeinsen/ENO huggingface dataset:
Odense Adresse-Contoirs Efterretninger, 1829-03-23
Bekjendtgjørelse. Torsdagen den 25 April d. A., om Formiddagen Kl. 10 og paafølgende Dag, bliver i Barløse Præstegaard foretaget offentlig Auction over endeel Løsøre, tilhørende afg. Pastor Sundbye og forud afdøde Hustrues Boe i Barløse, bestaaende af Chatoller, Borde, Stole, Sengeklæder, Linned, Sølvtøi, Kjøkkenkøi, samt Heste, Køer, Faar, Sviin, Vogne, Plouge, Harver, og andre Avlings=Redskaber m.v. Konditionerne erfares paa Auctionsstedet. Baag Herredskontoir, Assens den 21 Marts 1829. Gundorph.
Odense Adresse-Contoirs Efterretninger, 1829-03-23
Bekjendtgjørelse. Ved Proklama, som vil blive læst inden vedkommende Over og Underret, er Enhver, som formene sig at have nogen Fordring paa den her i Byen ved Døden afgangne Frue Magdalene Charlotte Barchmann, fød Broer, og forud afdøde Mand, Kancellieraad, Bye- og Herredsskriver Johan Severin Barchmann, deres Boe, indkaldt med 12 Ugers Varsel at melde sig for Undertegnede, som i Egenskab af executor testamenti behandler Skiftet efter ermeldte Afdøde. Dette bekjendtgjøres herved til Kreditorernes Efterretning, paa den i Plakaten af 2 Juni 1819, 62, befalede Maade. Bentzon. Assens den 17 Marts 1829.
Odense Adresse-Contoirs Efterretninger, 1829-03-23
Ved Proklama af Dags Dato, som læses til Tinge, er Enhver, der maatte have noget at fordre i Stervboet efter afdøde Aftægtsmand Jacob Hansen af Bobjerg, indkaldte med 12 Ugers Varsel til for Sunds Gudme Herreders Skifteret, inden bemeldte Tids Forløb, at anmelde og legitimere sin formeentlige Fordring. Tillige ere, med Aar og Dags Varsel, den Afdødes Arvinger indkaldte til, sammesteds at melde sig og beviisliggjøre deres Hvilket herved kundgjøres. Arveret. Sunds Gudme Herreders Kontoir, Svendborg den 18 Marts Bruun.
Odense Adresse-Contoirs Efterretninger, 1829-03-24
No. 43. 58 Aargang. 12 Stifts Tvens = privilegerede. Kongelig allene 3 Avertissementstidende. Adresse-Avis og 10 24 Marts 1829. Tirsdagen overalt i de Danske Stater. Forsendes med Brevposten, Redigeres, trykkes og forlægges af Udgiveren Søren Hempel i Odense.
Odense Adresse-Contoirs Efterretninger, 1829-03-24
Jndhold. Frankerig (Budget for 1850). Spanien (Nye carlistisk Sammensværgelse). Portugal (Foreløbig Beretning om en ødelæggende Storm i Lissabon). Jtalien (Om Conclavet). Udenlandske Blandinger.
Odense Adresse-Contoirs Efterretninger, 1829-03-24
Fædrelandet. Skibs-Efterretninger. Blandinger. Odense.
Odense Adresse-Contoirs Efterretninger, 1829-03-24
Frankerig.
Odense Adresse-Contoirs Efterretninger, 1829-03-24
Den 11 d. fremkom Finantsministeren i de Deputeredes Kammer med Budgetet, indeholdende den endelige Slutning for Aaret 1827, Tillægskrediten for 1828 og Overslaget for 1830. Aaret 1828 giver et Overskud af 17 Millioner; men de overordentlige Udgivter udgjorde igjen 75 Millioner, og i det hele bliver der en Mangel af over 56. Millioner, som en Følge af Rustningerne paa Grund af 6 Juli=Traktaten, Algiers Blokade, Spaniens Besætning. Armeens Forøgelse med 40,000 Md. og 6000 Heste, og Admiral Roussins Expedition til Brasilien. Til at dække samme ansees de bevilgede 4 Mill. Renter, eller 80 Mill. Kapital, og Overskuddet for indeværende Aar tilstrækkelige uden at regne den spanske Gjeld, som skal afdrages med 5 Millioner aarlig i 30 Aar. Budgetet for 1830 beløber til en Milliarde og er altsaa høiere end alle foregaaende. En Beretning om en Ansøgning af Advocaten Jsambert imod Missioner foranledigede den 7de levende Debatter. Hr. Keratry hævede atter Røsten imod disse kunstlede Religions Surrogater, hvorved i Grunden sand Kristendom nedværdiges til et Spilfægterie. Beslutningen blev, at Man gi til Dagens Orden i Henseende til den Deel af Ansøgninger om fremmede Missioner; men henviste den, saavidt den angik franske Missioner, til Seglbevareren, og det uagtet som Koureren bemærker - Mørkhedens Forsvarere opbød Alt, for at bevise, at ingen Religion kan bestaae uden Nissionairer og Munkeordener. Kammeret frembød ved denne Leilighed et nyt Skuespil, ved at dele sig i to bestemte Klasser. Jøvrigt have Forhandlingerne i senere Tid angaaet Flodfiskeriet og andre Sager uden Almeen-Jnteresse, hvorfor Præsidenten nogle Gange, skjøndt forgiæves, har maattet anmode de sig bortlistende Deputerede om at bliv paa deres Pladser. Baade Hr. de Pradt og Constant have heraf taget Anledning til, i Journalerne at foreholde de Deputerede den udviste Lunkenhed i Udøvelsen af deres Pligter, Kardinal-Erkebiskoppen af Coulouse giver et nyt Bevinpaa, hvor utæmmeligt Kleresiet er, da han ikke har meent det oprigtigere med at antage Seminarie=Forordningerne, end at han nu ved Pavens Død troer sig løst fra sin Forpligtelse og i et udstædt Faste=Hyrdebrev angriber dem paa det heftigste. Moersomt er det ogsaa, at see den fanatiske Gagette benytte Katholiksagen i Engelland til at holde Lovtaler over det brittiske, paa det franske Ministeriums Bekostning. "Medens Katholicismen - siger den - hos Os forfølges, opnaaer den Borgerret i Engelland; ja Vi see hist et protestantisk Parlament at respektere Jesuiternes Stiftelser, medens hos Os, i et katholsk Land, Kongens Ministre, forfølge dem &c.
Odense Adresse-Contoirs Efterretninger, 1829-03-24
De Emigrantere, som endnu maatte formene sig at have Ret til den 1825 bevilgede Erstatning af 30 Millioner Renter, ere nu indkaldte til at melde sig inden 3 Maaneder.
Odense Adresse-Contoirs Efterretninger, 1829-03-24
Spanien. J de baskiske Provindser er opdaget en ny carlistisk Sammensværgelse, hvis Hovedsæde dog egentlig skal være i Andalusien. Lastra er flygtet til Portugal. I Dommen over de sidst Skudte i Barcellona beskyldes de for at have deeltaget i en Sammensværgelse, sigtende til, at fornye de ugudelige og revolutionaire Optrin af 1820. Selv i Jesuitskolen i Madrid have de unge Adelige ogsaa gjort Oprør, som endte med, at en af de ærværdige Fædre i sin hellige Jver med en tyk Stok kløvede Hjerneskallen paa Marquis Espinardos unge Søn, saaledes at han liggenuden Haab.
Odense Adresse-Contoirs Efterretninger, 1829-03-24
Portugal. Kan Man troe franske Blade, har en frygtelig Orkan forstyrret den bestemte Fest den 22 Febr. til Minde om Don Miguels Tilbagekomst, og hvortil allevegne var gjort de prægtigste Tilberedelser. Mange Huse bleve berøvede Tagene, Kirkerne deres Kupler, nogle Skibe drev paa Grund, andre sank i Havnen; paa Skibet Don Johan IV slog er Lynstraale ned i den store Mast og dræbte de fleste Matroser, og siden 1757 skal Man ikke have oplevet en saa rædsom Naturbegivenhed. Jndtrykket af samme søgde Munkene at adsprede, ved næste Dag at indbilde Folk fra Prædikestolene, at Don Miguel var erkjendt som Konge i Portugal af Frankerig, Engelland og Spanien. Direkte Breve, som ere indløbne til Hamborg, tale imidlertid intet om al denne Ødelæggelse; men vel om en foregaaende Storm den 19 Febr. hvori det store russiske Skib Gustav nær var forgaaet, hvis ikke et fransk Skib var kommet det tilhielp Derimod bemærkes, at det hverken forlangte eller fik noget Hielp af det Lissabonner Arsenal. Over Engelland meldes dog ogsaa, at den Eskadre, som afseilede fra Lissabon den 20 Febr. for at angribe Cercera, var bleven adspredt i en Storm den 22de og to Fregatter skilte fra de øvrige Skibe.
Odense Adresse-Contoirs Efterretninger, 1829-03-24
2 engelske Fregatter ventes hertil med Marskal Beresfordsom skal være bestemt til Generalissimus over samtlige por tugisiske Tropper. Af de Tiltalte i Porto ere To forvist, til Angola i Afrika, uagtet, som Dommen udtrykker sig der mangler tilstrækkeligt Beviis om deres Forbrydelse. Den nye Gouvernør i Julian Fortet, Tellez Jordao, driver sin Grusomhed saavidt, at han har afskaaret Fangerne al Samqvem med deres Familier og lader dem nøies med Vand og Brød, medens han beholder de Penge, som sendes dem, for sig selv.
Odense Adresse-Contoirs Efterretninger, 1829-03-24
Jtalien. Breve fra Rom til den 4 d. M. melde Jntet om de foregivne Uroligheder. Ved Conclavets Begyndelse vare i Kardinaler nærværende. Siden ere tilkomne Macchi, Ruffe Erkebiskop i Neapel, og Erkebiskoppen af Malland. Kardinal Albani ventedes endnu daglig. J Kapellet, hvor Steen merne over Pavevalget afgives, staaer en liden Ovn, hvi Rør stikker ud af Vinduet. Da Sedlerne brændes i den er den opstigende Røg Publikum hver Gang et Tegn til at endnu ingen Pave er valgt. Dette er den saakaldte Ju mata, for hvis Skyld den elegante Verden nu hver Dag strømmer til Qvirinalpladsen. Den 28 Febr. var Tilløbet ubeskrivelig stort, da efter en Spaadom den nye Pave alt paa denne Dag vilde blive valgt.
Odense Adresse-Contoirs Efterretninger, 1829-03-24
Om Conclavet kan endvidere mærkes: Ved Hjelp af de for nævnte Dreieaabninger giver det hellige Kollegium ogsaa Audients for Gesandterne og Roms høie Embedsmænd hvorved iagttages de samme Ceremonier, som ved en Audients hos Paven, der stedse ansees nærværende blandt dem, som ere paa Valget. Naar en af Kardinalerne formedelst Sygdom eller andre gyldige Grunde vil forlade Conclavet, er det ham tilladt; men han mister i saa Fald sin Stemmeret. De, der ikke strax have begivet sig i Conclavet, og fremmede Kardinaler kunne endnu i 3 Dage efter dets Aabning blive indladte. Dagen efter at Conclavet er lukket, begyndes der paa Valget. Stemmerne gives hemmeligt paa Sedler, som lægges i en Kalk, der staaer paa et Bord midt i det Sixtinske Kapel. De tælles derpaa og anmærkes daglig af hver især. Under Conclavet forestaaer Kardinal-Kæmmeren og 3 Kardinaler Regjeringen. Hele Roms Geistlighed begiver sig daglig til Vatikanet, hvor de synge Helgenernes Litanie og istemme Veni Creator, naar de komme forbi Conclavet. Slige Optog spænde Folkets Jndbildningsskraft, saalænge Uvisheden om den tilkommende Pave varer. Østerrig, Frankerig og Spanien kunne hver udelukke en Kardinal fra at blive valgt; men den romerske Politik veed ogsaa Raad herfor, thi ønskes en Kardinal valgt, som mishager en af disse Magter, foreslaaes først en anden af samme Tænkemaade, og naar han er udelukket, kommer Man frem med den rette. Den Foreslaaede maa ikke være under 55 Aar eller fød Fyrste, eller Slægtning af et regjerende Huus, eller bleven Kardinal paa nogen Krones Begjering, eller Undersaat af nogen saadann. Naar En har faaet to Trediedele af Stemmerne, saa udraabes hans Navn, og Man beder ham at samtykke i Valget. Han holder da en Tale, gaaer derpaa om bag Alteret, og iføres de pavelige Klæder, hvoriblandt hvide Strømper og røde Fløiels Skoe med et gyldent Kors paa. J fuld pavelig Ornat læser han nu den første Velsignelse for Kollegiet, sæter sig paa Stolen, lader Kardinalerne kysse sig og modtager Fiskerringen. Jmidlertid begiver den første Kardinaldechant sig til den store Loge, som befinder sig midt Hovedindgangen til Pederskirken, og udraaber den nye Paves Navn for den forsamlede Mængde. Folket styrter derpaa ind i Conclavet og plyndrer Alt, hvad der er levnet, hvormed denne hellige Scene sluttes.
Odense Adresse-Contoirs Efterretninger, 1829-03-24
Til Pavevalgets Historie hører ogsaa følgende: Da Paven skal være den hellige Peters Efterfølger, Jesu Kristi Statholder, Kirkens Overhoved og alle Troendes Fader, saaer det den vigtigste Handling i den romerskekatholske Kristenhed. De orientalske Keisere tilegnede sig Ret til at bekræfte Valget; men denne vidste de følgende Paver igjen at faae ophævet. Den Maade, hvorpaa Philip den Smukke behandlede Pave Bonifaz VIII, gav Anledning til en Kardinalbeslutning, hvorefter ingen Fransk kan vælges til Pave, og senere faldt Valget blot paa italienske Kardinaler. Carl Vreklammerede Retten til at bekræfte Pavevalget; men uagtet han beleirede Rom og indsluttede Paven og Kardinalerne som Fanger i Engelsburg, kunde han intet udrette. Tilforn, skeete Pavevalget paa fire Maader, ved Compromis (Vold givelse), naar Kardinalerne, i Mangel af Enighed, udnævnte Fem imellem sig, for at lade Paven udnævne af dem; ved Adoration, naar 2/3 Dele vare enige, og da som Jnspirerede opbrød for at bringe den Valgte deres Hylding; ved Scrutinum eller forseglede Sedler, og endelig ved Accessit, naar Kardinalerne ved deelte Stemmer forkaste det første Valg og begynde et nyt. Siden Gregor XV have kun de to sidste været i Brug. J Begyndelsen skulde Valget tilendebringes paa een Dag, hvoraf de snævre og ubeqvemme Celler have deres Oprindelse. Her vankede kun den første Dag ordentlig Spise, siden maatte de hellige Fædre nøies med Brød og Viin. Omendskjøndt denne Forskrift ikke strængt overholdtes, bleve dog flere Kardinaler syge ved ethvert Conclave, hvisaarsag nogle Læger og Apothekere stedse udnævnes fra Begyndelsen. Da den nye Pave maa have 2/3 Stemmer, opfandt Man Valget ved Accessit, for at forkorte Conclavet. Pave Gregor 2des Valg varede hele 3 Aar.
Odense Adresse-Contoirs Efterretninger, 1829-03-24
Udenlandske Blandinger. Storbrittannien. En Deputation, bestaaende af LordMajoren, 3 Parlamentslemmer, Hr. Rotthschild og Jngenieuren Hr. Brunel have været hos Hert. af Wellington, for at bede om hans Medvirkning i at formaae Parlamentet til, endnu at bevilge et Laan af 250,000 Pd. Sterl. til at fuldende Theemsen=Tunnel. Hertugen ønskede først at see de fornødne Dokumenter. Paa hans Spørgsmaal. meente Hr. Brunel, at naar Veien først var færdig, vilde den indbringe 22,000 Pd. aarlig.
Odense Adresse-Contoirs Efterretninger, 1829-03-24
Frankerig. Hertugen af Damas, Pair og Kongens første Kammerherre, er død.
Odense Adresse-Contoirs Efterretninger, 1829-03-24
Admiral Villaumes er nylig bleven overkjørt saaledes, at hans Hjerne er frygtelig beskadiget. Dog skal der være Haab om hans Helbredelse.
Odense Adresse-Contoirs Efterretninger, 1829-03-24
Jtalien. Den østerrigske Feltmarskal og Æres=Kavalleer, hos Hs. Majestæt Hertuginden af Parma, Adam v. Neippergs Død anmeldes nu fra Parma at være først indtruffet. den 22 f. M., efter en lang og smertelig Sygdom." Tydskland. Ligesom Rommerne og Grækerne søgde at forevige deres Triumfer paa deres Mynter, er nu i Bayern, gjort Begyndelsen med at fremstille mærkelige Begivenheder, og Handlinger af Nutidens Historie paa de større Current, mynter. Med det første venter Man saaledes Konventionsdalere, hvor paa Kongen fremstilles, da han besværger Statsforfatningen &c.
Odense Adresse-Contoirs Efterretninger, 1829-03-24
Østerrig. Jagttageren har fundet sig foranlediget til at irettesætte den Pariser Moniter, fordi den havde optaget en Skrivelse fra Wien, hvori siges, at Efterretningen om Pavens Død var kommet dertil den 14 Februar, og at den samme Aften blev givet Børnebal hos Keiserinden. Efterretningen indtraf først den 16de og strax bleve alle Baller, der vare bestemte ved Hoffet og det diplomatiske Korps, afsagte.
Odense Adresse-Contoirs Efterretninger, 1829-03-24
Preussen. Keiseren af Rusland har foreløbig ladet Hr. Al. v. Humholdt tilstille 1200 Dukater Reisepenge til den forehavende Reise til Siberien, og naar han kommer til Petersburg, vil der endnu blive ham udbetalt 10,000 Rubler.
Odense Adresse-Contoirs Efterretninger, 1829-03-24
Nederlandene. En Søerøver=Kapitain, som i Aaret 1825 paa det meest barbariske mishandlede Mandskabet paa et fra Antverpen til Havannah bestemt Skib, idet han f. Ex. lod Understyrmanden to Gange ophænge ved Benene med en stor Steen om Halsen &c., blev nylig kjendt i Cowes, som nuværende Kapitain paa et stort engelsk til Antverpen bestemt Skib. Men Røveren mærkede Uraad og undkom itide. Siden har Man erfaret, at han med Dampbaaden er sat over Scheldefloden, og havde foregivet, at hans Kone var bleven farlig syg. Sit Skib har han ladet i Stikken. Dette Uhyre er en Britter ved Navn Smith, som nu maaskee kan begynde at drive sit skjændige Haandværk andensteds. Den 7 d. døde pludselig i Amersfurt en Hendrik Kasies, Dagen efterat have fyldt sit 107de Aar. Hans efterladte Enke er 104 Aar gammel, og de have levet i Ægteskab sammen i 80 Aar.
Odense Adresse-Contoirs Efterretninger, 1829-03-24
Schweitz. J Kanton Freyburg allene have Jesuiterne endnu en Mængde Planteskoler, hvori for Tiden findes henved 1400 Elever, saa Man ikke behøver at frygte for Mangel paa disse Godtfolk i Fremtiden.
Odense Adresse-Contoirs Efterretninger, 1829-03-24
Sverrig. Bondestanden forkastede den 26 Febr. med 64 Stemmer imod 44 det Forslag: at Hofkantslerens Ret til at standse Tidender og periodiske Skrifter skulde ophøre, uagtet en Bonde, Niels Mansson fra Skaane talte for Forslaget og ophøiede Aviserne, sigende: uden dem kunde vi ikke lære at kjende vor herlige Konge og alt det Gode, han har gjort imod os. Saalænge Hofkantsleren ikke besidder samme Useilbarlighed som Paven efter Katholikernes Tro, kan jeg ikke billige denne Rettighed. Betænker, hvad Gud sagde i Verdens Begyndelse: vorde Lys!" og Frelserens Ord til sine Disciple: Vandrer i Lyset!" - Præstestanden har derimod antaget Forslaget, med Majoritet af een Stemme. Siden indtraf den mærkelige Hændelse, at da Bondestandens Protocol af 26 f. M. skulde justeres, erklærede 58 af Standens Medlemmer sig mod den ved Votering givne Pluralitet og derpaa grundede Beslutning.
Odense Adresse-Contoirs Efterretninger, 1829-03-24
Norge. Den 28 f. M. lagdes den Røraas Kobberværk tilhørende Tolgens Hytte med Blæsemaskiner og Redskaber, i Aske inden nogle faa Timers Forløb.
Odense Adresse-Contoirs Efterretninger, 1829-03-24
Fædrelandet. Skibs=Efterretninger. J Helsingør har det i forrige Uge. været meget livligt formedelst de Skibe, som (10 i Tallet) have søgt Tilflugt der, og ere blevne indisede i Havnen, da Jsen sønden for endnu ligger saa fast, at Man kan gaae over til Sverrig. Endeel af bemeldte Skibe have i lang Tid drevet og i Kattegattet og vilde have været udsatte for megen Fare, dersom ei Helsingørs Havn havde ydet dem et Tilflugtsted. Saaledes har et af dem, et dansk, kommende fra Messina, været seet af og til i 20 Dage drivende om i Jsen, inden det naaede Havnen; et andet engelsk havde drevet og med Jsen i Kattegattet i en heel Maaned udenat være tilstrækkelig forsynet med Levnetsmidler. Fra Læsøe berettes, at 2 engelske Brigger, som havde ladet i Fredericia, kom fast i Jsen ud for Syderodde den 23 Januar. Mandskabet kom iland Dagen efter, og den 26de blev bjerget noget af Jnventariet og Ladningen, og meere haabede Man at kunne redde, hvis Frosten blev staaende.
Odense Adresse-Contoirs Efterretninger, 1829-03-24
Blandinger. Endnu den 19de ankom 3 Personer over Jsen til Kjøbenhavn lige fra Landskrona, paa en Slæde med 2 Heste for, og kjørte Dagen efter tilbage samme Vei.
Odense Adresse-Contoirs Efterretninger, 1829-03-24
Fra Helsingør til Helsingborg fandt daglige Valfarter Sted, uden at Man har spurgt mere end det ene Ulykkestilfælde, at en Uhrmagersvend har tilsat Livet i en Vaage.
Odense Adresse-Contoirs Efterretninger, 1829-03-24
Pastor emer. Faber er traadt i Skranken for det smukke Kjøn, som have optraadt paa det dramatiske Selskabs Theater.
Odense Adresse-Contoirs Efterretninger, 1829-03-24
Den berømte franske Luftseilerinde, Demoiselle Elisa Garnerin, kan maaskee nu ogsaa ventes til Kjøbenhavn, da hun alt er i Hamborg, hvor hun med det første gunstige Veir vil gjøre en Luftfart. Hr. og Mad. Rosenbusch (Skuespildirekteur Beckers Datter) anmelde i Aarhuusavisen det sørgelige Tab af deres lille Førstefødte.
Odense Adresse-Contoirs Efterretninger, 1829-03-24
Odense. Uagtet Jævndogn bragte Os den første skjønne Vaardag, har det i de sidste Dage atter været en barsk Frost, og i Dag have Vi af og til havt Sneefog.
Odense Adresse-Contoirs Efterretninger, 1829-03-24
Beltpassage fra den 18 til 23 Marts 1829. Fra Fyen til Sjelland. Skpr. P. S. Jensen; Skræderm. C. L. Hildesheim; Tømmermand P. N. Noah; Baadfører N. A. Uglebjerg; Kjøbmand F. G. Bocard; Baron U. Dirckink-Holmfeldt; Hr. B. Rant; Kniplingshdl. N. Wodder; Skibsfører N. Knudsen, med Søn, samt Styrmand J. Nielsen og Søemændene B. Lauridsen og H. Pedersen; Kjøbmændene D. C. Hanqvist og F. Jürgensen; Handelsbet. J. C. F. Schiller; Kniplingshdl. M. Winther, Kjøbmændene S. Landau, A. Dahl, J. C. Oppenheim, F. Oppenheim, A. F. Naht og J. N. Stolterfoht: Handelsfuldm. L. C. Aepinus; J. H. Helsing; Student C. F. Gram; Kammermusikus G. H. Kummer med Søn, C. H. Kummer; J. Johnsen; C. Lassen; Beendreier F. Jørgensen; Skpr. P. C. Thurøe; Architekt G. N. Holgren; Hestehdl. J. Freisleben; Propriet. A. F. Bülow; Landmand A. Hedemann, Handelsfuldm. J. C. Boesen; Qvæghandlerne O. Jensen og L. Storgaard. Fra Sjelland til Fyen. Søemændene H. Mortensen, J. Bladt, J. Kromann, J. Albertsen, H. Fries og C. Levinsen; Sekondlieuten. Hein, Scharffenberg, Michaelsen og Holm; Kancellie= og Overrets=Sekretair A. v. Destinon; Kjøbmand C. Bernard; Kand. theol. C. W. Schutz; Justitsr. Dr. og Ridder G. Garlieb; Sysselmand O. Finsen; Kapit. J. W. C. Krieger; Legationssekret. J. B. Heide.
Odense Adresse-Contoirs Efterretninger, 1829-03-24
Kjøbenhavns Torvepriser den 20 Marts 1829. Hvede. Td. 9 Rbd. 4 Mk. - s. a 11 Rbd. - Mk. - s. Rug . . Td. 4 Rbd. 3 Mk. - s. - 5 Rbd. 2 Mk. . Byggeradet Td. 5 Rbd. 2 Mk. - s. - 3 Rbd. 3 Mk. - s. dito bradet Td. 2 Rbd. 4 Mk. - s. - 2 Rbd. 5 Mk. - s. Havre . . Td. 2 Rbd. 2 Mk. - s. - 2 Rbd. 3 Mk. - s. Ærter . . Td. 5 Rbd. - Mk. - s. - 5 Rbd. 2 Mk. - s. Røget Flesk Lpd. 2 Rbd. 2 Mk. - s. - 2 Rbd. 3 Mk. - s. Grøns. dito Lpd. 1 Rbd. 5 Mk. - s. - 2 Rbd. - Mk. - s. Smør . . Pund. - Rbd. 1 Mk. 4 s. - - Rbd. 1 Mk. 6 s Æg. Snesen : Rbd. 1 Mk. 6 s. - - Rbd. 1 Mk. 8 s.
Odense Adresse-Contoirs Efterretninger, 1829-03-24
AVERTISSEMENTS. Paa Adressekontoiret faaes: Deres Kongelige Høiheder Prinds Frederik Carl Christians og Prindsesse Wilhelmine Marias Portraiter. 1 Rbd.
Odense Adresse-Contoirs Efterretninger, 1829-03-24
Om det nye Maanedskrivt for Literatur, med Anmodning om et større, fælleds Ansvar af Redaktionen, samt Revision af dens Domme, af P. H. Christianson. 2 Mk. 8 s. heft. Udvalg af de bedste og sikkreste Midler til at fordrive Rotter, Muus, Muldvarpe, Spurve, Sengetæger, Møl, Larver, Suegle, Fluer, Hvepser, Myg, Midder, Jordlopper, Myrer, Bladluus, Kornorme og andre for Mennesker og Dyr besværlige og skadelige Jnsekter, Grundet paa mangeaarig Erfaring. En Bog for enhver Huusholdning. 3 Mk. heft. Register til Forordningen af 3 Decbr. 1828 om det stemplede Papirs Brug i Kongeriget Danmark, udarbeidet af J. J. Unsgaard. 4 Mk. 8 s. heft.
Odense Adresse-Contoirs Efterretninger, 1829-03-24
Af mine Filr= og Silke=Hatte, hvorpaa Prisen nylig er nedsat, haves Oplag hos Hr. M. D. Meyer i Svendborg, hvor de sælges til samme bestemte Priser som her paa Stedet.
Odense Adresse-Contoirs Efterretninger, 1829-03-24
Nybrændt Steenkalk kan bekommes ved herværende Kalk, brænderie den 3 April og udsælges fremdeles hos mig i Foustager og skjeppeviis til billig Priis. H. H. Lange. Faaborg den 20 Marts 1829.
Odense Adresse-Contoirs Efterretninger, 1829-03-24
Skipper Niels Hansen fra Flensborg agter at afgaae derfra til Odense saasnart Seiladsen tillader det, han medtager Pas sagerer og Fragtgods; hvilket herved bekjendtgjøres. Skulde Nogen have noget at afgjøre med Undertegnede, da vilde de behage at henvende sig til Hr. Lauritzen, Lærer ved Lahns Stiftelse. Odense den 24 Marts 1829. J. W. Jørgensen, Sognepræst til Hjerth og Harre. i Viborg Stift. 62 Rbdlr. 15 tz. Sedler og Tegn, af Umyndiges Midler under Østrupgaards Overformynderie, kan strax erholdes til Laans, imod lovbefalet Sikkerhed. Østrupgaard den 23 Marts 1829. J. Møller.
Odense Adresse-Contoirs Efterretninger, 1829-03-24
Tirsdagen den 31 Marts førstkommende, om Formiddagen Kl. 9, bliver afholdt Auction paa Fattiggaarden over endeel forteret Hørgarn. Sufficante Kjøbere gives 6 Ugers Kredit og betale intet Salarium. Odense den 24 Marts 1829. Reimuth. weite Bekaantmachung.
Odense Adresse-Contoirs Efterretninger, 1829-03-24
Extract des in No. 40 inserirten Proclams. Die unbekannten Erben des in Dunth verstorbenen AbnahmeMannes Jürgen Jürgensen, so wie alle, welche an dessen, Nachlatz Ansprüche zu haben vermeinen, sollen sich binnen 12 Wochen a dato ultimae publicationis hujus proclamatis bey Vermedung der gesezlichen Strafe im Unterlassungsfalle, in der hiesigen Gerichtschreiberen legali modo melden. Königl. Nübel Hardesvogtey zu Broacker den 12 Mürz 1829. Prehn.
Odense Adresse-Contoirs Efterretninger, 1829-03-24
3eite Bekauntmachung.